《和张阳峰山行诗五首 其四 登岩顶》
明代·孙承恩

绝磴扳缘上，凭虚得大观。振衣翔物表，决眦入云端。

日落乡心碎，天空剑气寒。莫言虚日力，聊适野情欢。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。